VLÁDA SLOVENSKEJ REPUBLIKY

v súlade s § 102 ods. 1 písm. c) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len „zákon o vysokých školách“) na základe návrhu Ministerstva školstva Slovenskej republiky (ďalej len „ministerstvo školstva“) a žiadosti nižšie uvedenej právnickej osoby uznesením č. z . júla 2004 
  
UDEĽUJE

ŠTÁTNY SÚHLAS 

právnickej osobe Bratislavská akademická spoločnosť, n. o.  so sídlom   v Bratislave, 
	štatutárny orgán - riaditeľ: PhDr. Emil Pejko 
	právna forma právnickej osoby: nezisková organizácia,
	registrácia: Krajský úrad v Bratislave, číslo: OVVS-820/109/2003-NO, IČO 36 077 429, dňa 13. októbra 2003,
ktorá je týmto oprávnená pôsobiť ako súkromná vysoká škola s názvom

BRATISLAVSKÁ VYSOKÁ ŠKOLA PRÁVA.

Sídlo súkromnej vysokej školy: Bratislava.
Začlenenie súkromnej vysokej školy podľa § 2 ods. 13 
zákona o vysokých školách: Neuniverzitná vysoká škola. 
Právna forma súkromnej vysokej školy: Nezisková organizácia (n. o.) 
	Tento štátny súhlas sa udeľuje, lebo vyššie uvedená právnická osoba spĺňa podmienky určené zákonom o vysokých školách. Práva a povinnosti týkajúce sa tohto štátneho súhlasu a  činnosti tejto súkromnej vysokej školy upravuje zákon o vysokých školách. V prípade konania v rozpore so zákonom o vysokých školách a príslušnými všeobecne záväznými právnymi predpismi vláda Slovenskej republiky môže na návrh ministerstva školstva za podmienok ustanovených v § 105 ods. 3 až 7 zákona o vysokých školách tejto súkromnej vysokej škole tento štátny súhlas odňať.  
	Tento štátny súhlas nadobúda platnosť dňa júla 2004. 

Mikuláš Dzurinda
predseda vlády Slovenskej republiky